|  |  |
| --- | --- |
|  | **DEVECSER VÁROS POLGÁRMESTERE** |
| 8461. Devecser, Deák tér 1. |
| 88/512-630 /fax 88/512-710 |
| Internet: www.devecser.hu e-mail: polgarmester@devecser.hu |

A rendelettervezet normaszövegét törvényességi

szempontból megvizsgáltam:

**Vörösné Soós Ágnes**

jegyző

**Tárgy:** A települési támogatásról és a személyes gondoskodást nyújtó ellátások

helyi szabályozásáról szóló 7/2015. (II. 26.) önkormányzati rendelet módosítása

**Tisztelt Képviselők!**

A Kormány a veszélyhelyzet kihirdetéséről szóló 40/2020.(III.11.) Korm. rendelet 1. §-a értelmében az élet és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Az eseti segéllyel kapcsolatos szabályozást a települési támogatásról és a személyes gondoskodást nyújtó ellátások helyi szabályozásáról szóló 7/2015.(II.26.) önkormányzati rendelet 10. §-a tartalmazza, az (1) és (4) bekezdés szerint:

*„(1) 10. § (1) Eseti segély állapítható meg, ha a kérelmező*

*a) egyedül élő és jövedelme nyugdíjból vagy nyugdíjszerű ellátásból származik, de jövedelme nem haladja meg az öregségi nyugdíj mindenkori legkisebb összegének 150 %-át.*

*b) nem az a) pontban rögzített jövedelemmel rendelkezik és családjában az egy főre jutó jövedelem nem éri el az öregségi nyugdíj mindenkori legkisebb összegének 150 %-át.*

*(4) 2020. április 6. napjától az eseti segély családonként egy naptári éven belül legfeljebb három alkalommal állapítható meg, az alkalmanként adható összeg*

*a) egyedül élő estében: 8.000,- Ft/fő/ alkalom,*

*b) családban élők esetében: 2.000,- Ft/fő/alkalom, max. 10.000,- Ft/család/alkalom.”*

A települési támogatásról és a személyes gondoskodást nyújtó ellátások helyi szabályozásáról szóló 7/2015.(II.26.) önkormányzati rendelet módosításával változik az eseti segéllyel kapcsolatos szabályozás, valamint átvezetésre kerül a Devecseri Polgármesteri Hivatal névváltozása.

**D e v e c s e r ,** 2020. május 11.

**Ferenczi Gábor**

polgármester

**HATÁSVIZSGÁLATI LAP**

a települési támogatásról és a személyes gondoskodást nyújtó ellátások helyi szabályozásáról szóló 7/2015. (II. 26.) önkormányzati rendelet módosításról

1. **Társadalmi hatások**

A rendelet módosításának következtében módosul az eseti segéllyel kapcsolatos szabályozás, valamint átvezetésre kerül a Devecseri Polgármesteri Hivatal névváltozása.

1. **Gazdasági, költségvetési hatások**

A rendeletben foglaltak végrehajtásának gazdasági, költségvetési hatása nincs.

1. **Környezeti hatások**

A rendeletben foglaltak végrehajtásának környezetre gyakorolt hatása nincs.

1. **Egészségi követelmények**

A rendeletben foglaltak végrehajtásának egészségügyi követelményei nincsenek.

1. **Adminisztratív terheket befolyásoló tényezők**

A rendeletben foglaltak végrehajtásának adminisztratív terheket befolyásoló tényezője nincs.

1. **A jogszabály megalkotásának szükségessége, a jogalkotás elmaradásának várható következményei**

A rendelet módosítása az eseti segéllyel kapcsolatos szabályozás módosítása, valamint a Devecseri Polgármesteri Hivatal névváltozásának átvezetése miatt indokolt.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.

**INDOKOLÁS**

a települési támogatásról és a személyes gondoskodást nyújtó ellátások helyi szabályozásáról szóló 7/2015. (II. 26.) önkormányzati rendelet módosításához

**Indoklás a rendelet módosításához**

A rendelet módosítása az eseti segéllyel kapcsolatos szabályozás módosítása, valamint a Devecseri Polgármesteri Hivatal névváltozásának átvezetése miatt indokolt.

**DEVECSER VÁROS POLGÁRMESTERÉNEK**

**/2020. (V.14.) önkormányzati rendelete**

a települési támogatásról és a személyes gondoskodást nyújtó ellátások

helyi szabályozásáról szóló 7/2015.(II.26.) önkormányzati rendelet módosításáról

A szociális igazgatásról és a szociális ellátásokról szóló 1993. évi III. törvény 132. § (4) bekezdés g) pontjában, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörben eljárva a következőket rendelem el:

1. § A települési támogatásról és a személyes gondoskodást nyújtó ellátások helyi szabályozásáról szóló 7/2015.(II.26.) önkormányzati rendelet (a továbbiakban: rendelet) 10. § (1) bekezdése helyébe a következő rendelkezés lép:

„(1) Eseti segély állapítható meg, ha a kérelmező

a) egyedül élő és jövedelme nem haladja meg az öregségi nyugdíj mindenkori legkisebb összegének 150%-át,

b) családjában az egy főre jutó jövedelem nem éri el az öregségi nyugdíj mindenkori legkisebb összegének 150%-át.”

2. § A rendelet 10. § (4) bekezdése helyébe a következő rendelkezés lép:

„10. § (4) Az eseti segély családonként egy naptári éven belül legfeljebb két alkalommal állapítható meg, az alkalmanként adható összeg 2.000,- Ft/család/alkalom.”

3. § A rendelet 19. § (1) bekezdésében a „Devecseri Közös Önkormányzati Hivatal” szövegrész helyébe a „Devecseri Polgármesteri Hivatal” szöveg lép.

4. § A rendelet 23. § (1) bekezdésében a „Devecseri Közös Önkormányzati Hivatalnál (a továbbiakban: Önkormányzati Hivatal)” szövegrész helyébe a „Devecseri Polgármesteri Hivatalnál (a továbbiakban: Polgármesteri Hivatal)” szöveg lép.

5. § A rendelet 24. § (1) bekezdés a), b), c) pontjában és (2) bekezdésében „az Önkormányzati Hivatal” szövegrész helyébe „a Polgármesteri Hivatal” szöveg lép.

6. § (1) Ez a rendelet 2020. május 18. napján lép hatályba.

(2) Hatályát veszti a rendelet 4. § (3) bekezdése, 5. § (5) bekezdése, 10. § (3) bekezdése.

**Ferenczi Gábor Vörösné Soós Ágnes**

polgármester jegyző

A rendelet kihirdetve: 2020. május

**Vörösné Soós Ágnes**

jegyző